ЕО-Тунис заседава най-малко веднъж годишно в Общността и в Тунис, като се редуват. По искане на всяка от страните могат да се провеждат извънредни заседания. Заключенията и препоръките на Съвместния комитет за научно и технологично сътрудничество ЕО-Тунис се изпращат, за информация, до Комитета по асоциирането на Евросредиземноморското споразумение между Европейската общност и Тунис.Член 5Условия за участиеРеципрочното участие в изследователските дейности, обхванати от настоящото Споразумение се осъществява в съответствие с предвидените в приложение 1 условия и се подчинява на законодателството, нормативната уредба, политиката и условията, регулиращи осъществяването на действащите програми на територията на всяка от страните.Член 6Разпространяване и използване на резултатите и информациятаРазпространяването и използването на резултатите от придобитата и/или обменена информация, както и управлението, разпределението и упражняването на правата на интелектуална собственост, произтичащи от изследователските дейности, осъществени по настоящото споразумение, се подчиняват на условията, определени в приложение II към настоящото споразумение.Член 7Заключителни разпоредби1. Приложения I и II съставляват неразделна част от настоящото споразумение.Всички въпроси или спорове във връзка с тълкуването или изпълнението на настоящото споразумение се уреждат по взаимно съгласие между страните.2. Настоящото споразумение влиза в сила на датата, на която страните се нотифицират взаимно в писмена форма, че необходимите за това процедури са били изпълнени.На всеки четири години страните ще оценяват въздействието на споразумението върху интензивността на тяхното научно и технологично сътрудничество.Настоящото споразумение може да бъде изменяно или да бъде разширяван обхвата му чрез споразумение между страните. Измененията или удължаванията влизат в сила на датата, на която страните се нотифицират взаимно в писмена форма, че необходимите за това процедури са били изпълнени.Настоящото споразумение може да бъде прекратено по всяко време от всяка от страните с шестмесечно писмено предизвестие.Проектите и дейностите, които са в процес на извършване по време на прекратяване на настоящото споразумение, ще продължат до завършването им в съответствие с установените в настоящото споразумение условия.3. Ако една от страните реши да промени изследователските си програми или проекти, посочени в член 1, параграф 1, изпълнителният агент на тази страна нотифицира изпълнителния агент на другата страна за точното съдържание на съответните изменения.В такъв случай и с дерогация от настоящия член, параграф 2, втора алинея от настоящото споразумение може да бъде прекратено при взаимно договорени условия, ако някоя от страните нотифицира другата в рамките на един месец за намерението си да прекрати настоящото споразумение след приемането на измененията, посочени в първа алинея.4. Настоящото споразумение се прилага, от една страна, спрямо териториите, в които се прилага Договорът за създаване на Европейската общност в съответствие с условията, залегнали в този Договор, а от друга страна, спрямо територията на Република Тунис. Това не изключва осъществяване на дейности по сътрудничеството в открито море, в небесното пространство или на територията на трети страни в съответствие с международното законодателство.5. Настоящото споразумение се изготви в два екземпляра на датски, нидерландски, английски, фински, френски, немски, гръцки, италиански, португалски, испански, шведски и арабски език, като всички текстове са еднакво автентични.Изготвено в Солун на двадесет и шести юни две хиляди и трета година.Hecho en Salónica el veintiséis de junio de dos mil tres.Udfærdiget i Thessaloniki, den seksogtyvende juni to tusind og